เช้านี้เกิดอยากทานข้าวแกงใต้ เหมือนทุกอย่างจะเป็นใจ เจอโดยบังเอิญซะงั้น ร้านพี่นันสังเกตุง่ายๆ อยู่ติดกับร้านต้นไม้ มีที่จอดรถกว้างขวาง ใครผ่านมาปากเกร็ดก่อนจะถึงตลาดปากเกร็ด หรือใครมาเที่ยวเกาะเกร็ดก็มาเติมพลังกันก่อน

ข้าวแกงที่นี้มีให้เลือกมากมาย รสชาติเผ็ดจัดจ้าน ที่สำคัญยังคงมีผักสดและน้ำพริกกะปิให้ตักทานให้หน่ำใจ เอาเป็นว่าไม่ผิดหวังจริงๆ อิ่มของคาวก็ทานวุ้นกะทิล้างปาก หรือจะเดินมาด้านนอกก็มีร้านกาแฟน่ารักๆ รายรอบด้วยไม้ดอกไม้ประดับก็แสนจะมีความสุข